आखिरी ओवर में 19 रन बनाकर भी कोलकाता को नहीं जिता सके रिंकू
Kolkata Knight Riders vs Lucknow Super Giants IPL Match LIVE Score Update; Follow IPL 2023 Latest News, KKR Vs LSG IPL Match Updates with DainikBhaskar (दैनिक भास्कर).
लखनऊ सुपरजायंट्स ने इंडियन प्रीमियर लीग के मौजूदा सीजन के प्लेऑफ में प्रवेश कर लिया है। ईडन गार्डन स्टेडियम में कोलकाता ने टॉस जीतकर पहले बॉलिंग चुनी। लखनऊ ने 20 ओवर में 8 विकेट पर 176 रन बनाए। जवाब में KKR 20 ओवर में 7 विकेट पर 175 रन ही बना सकी।
कोलकाता पर जीत के साथ क्रुणाल पंड्या की कप्तानी वाली टीम प्लेऑफ में जगह बनाने वाली तीसरी टीम बनी। उनसे पहले गुजरात टाइटंस और चेन्नई सुपर किंग्स भी प्लेऑफ में पहुंच चुकी है।
लखनऊ ने कोलकाता को एक रन से हराया। लखनऊ की इस जीत से कोलकाता नाइट राइडर्स रेस से बाहर गई। कोलकाता मौजूदा सीजन से बाहर होने वाली चौथी टीम बनी है। उनसे पहले पंजाब किंग्स, दिल्ली कैपिटल्स और सनराइजर्स हैदराबाद भी प्लेऑफ की रेस से बाहर हो चुकी थीं। 
68वें मैच के बाद अब प्लेऑफ की एक जगह खाली है। इस पोजिशन के लिए बेंगलुरु, मुंबई और राजस्थान रेस में हैं। देखें पॉइंट्स टेबल 
मैच के टर्निंग पॉइंट्स... 
एनालिसिस : निकोलस पूरन की पारी और यश ठाकुर की गेंदबाजी से जीता लखनऊ 
निकोलस पूरन, यश ठाकुर और कृष्णप्पा गौतम ने लखनऊ को जीत दिलाई, हालांकि रिंकू सिंह ने भी जोर लगाया, लेकिन आखिरी ओवर में 19 रन बनाने के बाद भी अपनी टीम को जिता नहीं सके।
पहले बल्लेबाजी करने उतरी लखनऊ की ओर से निकोलस पूरन ने 30 बॉल पर 58 रन बनाए। क्विंटन डी कॉक ने 28, प्रेरक मांकड़ ने 26 और आयुष बडोनी 25 रन का योगदान दिया।
वैभव अरोड़ा, शार्दूल ठाकुर और सुनील नरेन ने 2-2 विकेट लिए।
जवाब में कोलकाता के ओपनर जेसन रॉय ने 45 रन की पारी खेली। रिंकू सिंह ने 33 बॉल पर नाबाद 67 रन बनाए, वहीं वेंकटेश अय्यर ने 15 बॉल में 24 रन का योगदान दिया। लखनऊ की ओर से रवि बिश्नोई और यश ठाकुर को 2-2 विकेट मिले। मैच का स्कोरकार्ड देखने के लिए यहां क्लिक करें...
जानिए कैसे गिरे दोनों टीमों के विकेट...
ऐसे गिरे कोलकाता के विकेट 
ऐसे गिरे लखनऊ के विकेट
ग्राफिक्स में पावरप्ले कॉन्टेस्ट...
पावरप्ले में बेहतर रही कोलकाता, लेकिन मैच गंवाया
लखनऊ ने पहले खेलते हुए पावरप्ले में एक विकेट पर 54 रन बनाए, जबकि कोलकाता ने इतने विकेट गंवाकर 61 रन जोड़े। पावरप्ले में कोलकाता लखनऊ से तेज रही।
यहां से मैच का LIVE कवरेज...
रिंकू सिंह का आतिशी अर्धशतक 
कोलकाता के पावर हिटर रिंकू सिंह ने 33 बॉल पर नाबाद 67 की आतिशी पारी खेली, हालांकि वे अपनी टीम को जिता नहीं सके। रिंकू ने मौजूदा सीजन नें अपना चौथा अर्धशतक जमाया।
रॉय-वेंकटेश की अर्धशतकीय साझेदारी
177 रन का टारगेट चेज करने उतरे कोलकाता के ओपनर्स ने अपनी टीम को तेज शुरुआत दिलाई। जेसन रॉय और वेंकटेश अय्यर की जोड़ी ने 35 बॉल पर 61 रन बनाए। इस पार्टनरशिप को कृष्णप्पा गौतम ने वेंकटेश को आउट करके तोड़ा।
यहां से लखनऊ की पारी...
पूरन ने जमाया सीजन का दूसरा अर्धशतक
निकोलस पूरन ने सीजन की दूसरी फिफ्टी जमाई। यह उनके करियर की छठी फिफ्टी है। 28 बॉल में हाफ सेंचुरी पूरी करने के बाद पूरन 58 रन बनाकर आउट हुए।
पूरन-बडोनी की अर्धशतकीय साझेदारी
डी कॉक का विकेट गंवाने के बाद निकोलस पूरन और आयुष बडोनी ने छठे विकेट के लिए अर्धशतकीय साझेदारी की। दोनों ने 47 बॉल पर 74 रन जोड़े।
पावरप्ले में लखनऊ ने एक विकेट पर 54 रन बनाए
लखनऊ ने पावरप्ले में सधी शुरुआत की। टीम ने शुरुआत के 6 ओवर में एक विकेट पर 54 रन बनाए। ओपन करने आए करण शर्मा 3 रन बनाकर पवेलियन लौटे।
फोटोज में देखिए लखनऊ-कोलकाता मैच का रोमांच
LSG में 2 बदलाव
कोलकाता की टीम में कोई बदलाव नहीं हुआ। वहीं लखनऊ 2 बदलाव के साथ उतरी। दीपक हुड्डा की जगह करण शर्मा और स्वप्निल सिंह की जगह कृष्णप्पा गौतम को टीम में शामिल किया गया।
दिन का पहला मुकाबला दिल्ली कैपिटल्स (DC) और चेन्नई सुपर किंग्स (CSK) के बीच खेला गया, जिसे चेन्नई ने जीता। 
दोनों टीमों की प्लेइंग-11
कोलकाता नाइट राइडर्स : नीतीश राणा (कप्तान), जेसन रॉय, रहमानुल्लाह गुरबाज (विकेटकीपर), वेंकटेश अय्यर, आंद्रे रसेल, रिंकू सिंह, शार्दुल ठाकुर, सुनील नरेन, हर्षित राणा, वैभव अरोड़ा, वरुण चक्रवर्ती।
इम्पैक्ट प्लेयर्स : सुयश शर्मा। 
लखनऊ सुपर जायंट्स : क्रुणाल पंड्या (कप्तान), क्विंटन डी कॉक (विकेटकीपर), प्रेरक मांकड़, मार्कस स्टोइनिस, निकोलस पूरन, आयुष बडोनी, करण शर्मा, के गौतम, नवीन उल-हक, रवि बिश्नोई, मोहसिन खान।
इम्पैक्ट प्लेयर्स : यश ठाकुर। 